Korfinijum

Korfinijum ili Korfinij (grčki: Κορφίνιον, latinski: Corfinium) bio je drevni grad u rimskoj Italiji, smješten na istočnoj strani Apenina. Njegove ruševine se nalaze kraj mjesta Corfinija u današnjoj italijanskoj provinciji L'Aquilli (Abruzzo). Njegova teritorija je u prošlosti bila domovina Peligni|Peligna, ali se u historiji prvi put javlja za vrijeme Savezničkog rata kada su ga 90. pne. pobunjenici proglasili svojim sjedištem, odnosno glavnim gradom novostvorene italske države. Korfinijum je dobio ime Italica. Nakon samo nekoliko mjeseci pobunjenici ga napustili, ali, po svemu sudeći, Rimljani se nisu osvetili njegovim žiteljima. Godine 49. pne. bio je jedini grad koji je pokušao pružiti otpor Cezaru za vrijeme pohoda na Rim. Međutim, pod pritiskom svojih vojnika ga je komandant garnizona Domicije morao predati. Korfinijum je kasnije prosperirao pod carskim režimom, o čemu svjedoči ostaci akvadukta. Izvori